ЗАЦВЯРДЖАЮ

Намеснік Міністра адукацыі

Рэспублікі Беларусь

А. У. Кадлубай

29 жніўня 2024 г.

**ІНСТРУКТЫЎНА-МЕТАДЫЧНАЕ ПІСЬМО МІНІСТЭРСТВА АДУКАЦЫІ РЭСПУБЛІКІ БЕЛАРУСЬ**

«Аб дзейнасці ўстаноў адукацыі, якія рэалізуюць адукацыйныя праграмы агульнай сярэдняй адукацыі, структурных падраздзяленняў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, што ажыццяўляюць дзяржаўна-ўладныя паўнамоцтвы ў сферы адукацыі,
у 2024/2025 навучальным годзе»

**ЯКАСЦЬ АДУКАЦЫІ**

Указам Прэзідэнта Рэспублікі Беларусь ад 27 лістапада 2023 г. № 375 2024 год аб’яўлены Годам якасці. Міністрам адукацыі Іванцом А. І. зацверджаны Комплекс мерапрыемстваў па рэалізацыі рэспубліканскага плана мерапрыемстваў па правядзенні ў 2024 годзе Года якасці, якім вызначаны механізм рэалізацыі мерапрыемстваў, накіраваных на павышэнне якасці навучання і выхавання.

Задачы, асноўныя напрамкі і этапы **развіцця нацыянальнай сістэмы забеспячэння якасці адукацыі** ў сучасных сацыяльна-эканамічных умовах, чаканыя вынікі і прававы механізм яе рэалізацыі вызначаны ў Праграме развіцця нацыянальнай сістэмы забеспячэння якасці адукацыі да 2025 года і на перспектыву да 2030 года, зацверджанай пастановай Міністэрства адукацыі Рэспублікі Беларусь ад 31 кастрычніка 2023 г. № 329 (у рэдакцыі пастановы Міністэрства адукацыі ад 26.02.2024 № 24).

Міністрам адукацыі Іванцом А. І. зацверджана **Праграма развіцця і ўдасканалення агульнай сярэдняй адукацыі на 2024–2025 гады**. Праграма размешчана на партале Міністэрства адукацыі *(*[*edu.gov.by*](https://edu.gov.by/)*:* [*Узроўні адукацыі / Агульная сярэдняя адукацыя / Інфармацыя / 2024/2025 навучальны год*](https://edu.gov.by/urovni-obrazovaniya/srenee-obr/srenee-obr/informatsiya/2024-2025-uchebnyy-god/)*).*

**1. Дзяржаўны школьны стандарт. Правілы педагагічных работнікаў**

Пастановай калегіі Міністэрства адукацыі ад 10 мая 2022 г. № 4.11 адобраны Дзяржаўны школьны стандарт, распрацаваны на падставе палажэнняў Канстытуцыі Рэспублікі Беларусь, Закона Рэспублікі Беларусь ад 19 лістапада 1993 г. № 2570-XII «Аб правах дзіцяці», Кодэкса Рэспублікі Беларусь аб адукацыі (далей – Кодэкс аб адукацыі), іншых актаў заканадаўства, у мэтах умацавання дысцыпліны і правапарадку, дасягнення адносін супрацоўніцтва, узаемападтрымкі паміж усімі ўдзельнікамі адукацыйнага працэсу, забеспячэння паспяховай сацыялізацыі вучняў у дынамічных умовах лічбавага грамадства.

У сваёй дзейнасці ўстановы агульнай сярэдняй адукацыі (далей – УАСА) абавязаны прытрымлівацца патрабаванняў, устаноўленых Дзяржаўным школьным стандартам.

У мэтах павышэння прэстыжу і статусу педагагічнай прафесіі, эфектыўнасці ўзаемадзеяння ўдзельнікаў адукацыйнага працэсу загадам Міністра адукацыі ад 10 чэрвеня 2022 г. № 401 зацверджаны правілы педагагічных работнікаў.

**2. Кантроль і самакантроль за забеспячэннем якасці адукацыі ва УАСА**

Функцыю кантролю за забеспячэннем якасці адукацыі ва УАСА ў рамках кантрольнай (нагляднай) дзейнасці рэалізуюць мясцовыя выканаўчыя і распарадчыя органы, Дэпартамент кантролю якасці адукацыі Міністэрства адукацыі (далей – Дэпартамент).

Мясцовыя выканаўчыя і распарадчыя органы ажыццяўляюць кантроль за забеспячэннем якасці адукацыі з дапамогай праверкі адпаведнасці пачатковай, базавай, сярэдняй адукацыі адукацыйным стандартам пачатковай, базавай, сярэдняй адукацыі, вучэбна-праграмнай дакументацыі адукацыйных праграм агульнай сярэдняй адукацыі, іншым патрабаванням, прадугледжаным Кодэксам аб адукацыі, іншымі актамі заканадаўства, адукацыйнай і іншай дзейнасці УАСА.

Адной з асноўных форм забеспячэння якасці адукацыі ва УАСА з’яўляецца самакантроль. Парадак і перыядычнасць правядзення самакантролю за забеспячэннем якасці адукацыі вызначаюцца кіраўніком установы адукацыі. Працэдура грунтуецца на аналітычнай дзейнасці: ацэньваецца арганізацыя, забеспячэнне рэсурсамі адукацыйнай дзейнасці, змест і якасць адукацыі, а таксама яе выніковасць.

**Звяртаем увагу кіраўнікоў УАСА** на тое, што інфармацыя аб выніках праведзенага самакантролю з’яўляецца неабходным дакументам пры падачы заявы аб правядзенні дзяржаўнай акрэдытацыі і (або) пацвярджэння дзяржаўнай акрэдытацыі УАСА (падстава – пункт 6 Палажэння аб парадку правядзення дзяржаўнай акрэдытацыі і пацвярджэння дзяржаўнай акрэдытацыі ўстаноў адукацыі, іншых арганізацый, якім у адпаведнасці з заканадаўствам прадастаўлена права ажыццяўляць адукацыйную дзейнасць, зацверджанага пастановай Савета Міністраў Рэспублікі Беларусь ад 31 жніўня 2022 г. № 572 (у рэдакцыі пастановы Савета Міністраў ад 10.05.2023 № 301)).

**Аб дзяржаўнай акрэдытацыі УАСА**

Згодна з падпунктам 5.1 пункта 5 артыкула 28 Кодэкса аб адукацыі УАСА падлягаюць дзяржаўнай акрэдытацыі на адпаведнасць заяўленаму віду.

Абавязак УАСА пацвярджаць дзяржаўную акрэдытацыю замацаваны ў пункце 7 артыкула 28 Кодэкса аб адукацыі.

Дзяржаўная акрэдытацыя і пацвярджэнне дзяржаўнай акрэдытацыі ўключаны ў адзіны пералік адміністрацыйных працэдур, якія ажыццяўляюцца ў дачыненні да суб’ектаў гаспадарання, зацверджаны пастановай Савета Міністраў Рэспублікі Беларусь ад 24 верасня 2021 г.
№ 548 (адміністрацыйныя працэдуры 10.1.1 і 10.1.2).

***Нарматыўныя прававыя акты, якія рэгулююць правядзенне дзяржаўнай акрэдытацыі (пацвярджэння дзяржаўнай акрэдытацыі):***

Кодэкс аб адукацыі;

Закон Рэспублікі Беларусь ад 28 кастрычніка 2008 г. № 433-З «Аб асновах адміністрацыйных працэдур» (далей – Закон аб адміністрацыйных працэдурах);

пастанова Савета Міністраў Рэспублікі Беларусь ад 24 верасня 2021 г. № 548 «Аб адміністрацыйных працэдурах, якія ажыццяўляюцца ў дачыненні да суб’ектаў гаспадарання» (далей – пастанова № 548);

пастанова Савета Міністраў Рэспублікі Беларусь ад 31 жніўня 2022 г. № 572 «Аб пытаннях рэалізацыі адукацыйных праграм» *(Палажэнне аб парадку правядзення дзяржаўнай акрэдытацыі і пацвярджэння дзяржаўнай акрэдытацыі ўстаноў адукацыі, іншых арганізацый, якім у адпаведнасці з заканадаўствам прадастаўлена права ажыццяўляць адукацыйную дзейнасць, зацверджанае дадзенай пастановай)* (далей – Палажэнне аб ДА);

пастанова Міністэрства адукацыі Рэспублікі Беларусь
ад 24 студзеня 2024 г. № 10 «Аб зацвярджэнні рэгламентаў адміністрацыйных працэдур» *(Рэгламент адміністрацыйнай працэдуры, што ажыццяўляецца ў дачыненні да суб’ектаў гаспадарання, па падпункце 10.1.1 «Дзяржаўная акрэдытацыя ўстановы адукацыі, іншай арганізацыі, якой у адпаведнасці з заканадаўствам прадастаўлена права ажыццяўляць адукацыйную дзейнасць, на адпаведнасць заяўленаму віду (па кожнай спецыяльнасці, профілю адукацыі, кірунку адукацыі)» і Рэгламент адміністрацыйнай працэдуры, што ажыццяўляецца ў дачыненні да суб’ектаў гаспадарання, па падпункце 10.1.2 «Пацвярджэнне дзяржаўнай акрэдытацыі ўстановы адукацыі, іншай арганізацыі, якой у адпаведнасці з заканадаўствам прадастаўлена права ажыццяўляць адукацыйную дзейнасць, на адпаведнасць заяўленаму віду (па спецыяльнасці, профілю адукацыі, кірунку адукацыі)»* (далей – Рэгламент адміністрацыйнай працэдуры ДА і Рэгламент адміністрацыйнай працэдуры ПДА адпаведна).

***Асаблівасці ажыццяўлення адміністрацыйнай працэдуры дзяржаўнай акрэдытацыі (пацвярджэння дзяржаўнай акрэдытацыі)***

Адміністрацыйная працэдура дзяржаўнай акрэдытацыі (пацвярджэння дзяржаўнай акрэдытацыі) ажыццяўляецца па заяўным прынцыпе, гэта значыць для правядзення дзяржаўнай акрэдытацыі (пацвярджэння дзяржаўнай акрэдытацыі) УАСА прадстаўляе ў Дэпартамент:

заяву аб правядзенні дзяржаўнай акрэдытацыі (пацвярджэння дзяржаўнай акрэдытацыі), форма якой устаноўлена дадаткам 1 да Рэгламенту адміністрацыйнай працэдуры ДА і дадаткам да Рэгламенту адміністрацыйнай працэдуры ПДА;

інфармацыю аб выніках самакантролю за забеспячэннем якасці адукацыі, аформленую ў адпаведнасці з патрабаваннямі дадатку 2 да Рэгламенту адміністрацыйнай працэдуры ДА. Метадычныя рэкамендацыі па афармленні інфармацыі аб выніках самакантролю за забеспячэннем якасці адукацыі ўстаноў адукацыі розных тыпаў размешчаны на афіцыйным партале Міністэрства адукацыі на старонцы Дэпартамента *(Дзяржаўная акрэдытацыя (пацвярджэнне дзяржаўнай акрэдытацыі) / Метадычныя рэкамендацыі, прыкладныя формы дакументаў;* [*https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/metodicheskie-ukazaniya-i-rekomendatsii/index.php*](https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/metodicheskie-ukazaniya-i-rekomendatsii/index.php) *).*

**Заява і інфармацыя аб выніках самакантролю за забеспячэннем якасці адукацыі падаюцца асабіста кіраўніком УАСА ў Дэпартамент у наступныя тэрміны:**

для правядзення дзяржаўнай акрэдытацыі – на працягу першага года пасля стварэння УАСА або змянення яе віду, але **не пазней за сем месяцаў да завяршэння бягучага навучальнага года;**

для правядзення пацвярджэння дзяржаўнай акрэдытацыі – **не пазней за тры месяцы да заканчэння тэрміну дзеяння сертыфіката аб дзяржаўнай акрэдытацыі.** Пацвярджэнне дзяржаўнай акрэдытацыі ажыццяўляецца не радзей аднаго разу ў пяць гадоў з дня прыняцця рашэння аб выдачы сертыфіката аб дзяржаўнай акрэдытацыі.

У адпаведнасці з пунктамі 4 і 5 артыкула 8 Закона аб адміністрацыйных працэдурах **заява можа быць пададзена прадстаўніком УАСА на падставе акта ўпаўнаважанага на тое дзяржаўнага органа або па даверанасці, аформленай у парадку, устаноўленым грамадзянскім заканадаўствам.**

Дэпартамент на працягу трох рабочых дзён з дня рэгістрацыі заявы адмаўляе ў прыняцці заявы ў выпадках, прадугледжаных у артыкуле 17 Закона аб адміністрацыйных працэдурах і частках другой-чацвёртай
пункта 7 Палажэння аб ДА, пра што пісьмова інфармуе УАСА.

У ходзе правядзення дзяржаўнай акрэдытацыі (пацвярджэння дзяржаўнай акрэдытацыі) УАСА ажыццяўляецца ўстанаўленне адпаведнасці:

адукацыйнай дзейнасці УАСА заканадаўству аб адукацыі, у тым ліку крытэрыям, вызначаным у дадатку 1 да Палажэння аб ДА;

зместу і якасці адукацыі, якая прадастаўляецца, патрабаванням адукацыйных стандартаў, вучэбна-праграмнай дакументацыі адукацыйных праграм (па выніках правядзення кантрольных работ па двух вучэбных прадметах);

выканання УАСА заканадаўства аб ліцэнзаванні, у тым ліку выканання ліцэнзійных патрабаванняў.

Устанаўленне адпаведнасці ажыццяўляе камісія, якая ствараецца Дэпартаментам на працягу 30 каляндарных дзён з дня рэгістрацыі заявы. Рашэнне аб стварэнні камісіі даводзіцца да ведама УАСА на працягу трох рабочых дзён да пачатку працы камісіі. Тэрмін працы камісіі складае, як правіла, не больш за 10 рабочых дзён.

**Па выніках правядзення дзяржаўнай акрэдытацыі** прымаецца рашэнне аб акрэдытацыі УАСА на адпаведнасць заяўленаму віду або аб адмове ў акрэдытацыі УАСА.

Пры наяўнасці рашэння аб акрэдытацыі УАСА лічыцца акрэдытаванай і ёй выдаецца сертыфікат аб дзяржаўнай акрэдытацыі. Рашэннем аб акрэдытацыі ўстанаўліваецца права на выдачу выпускнікам дакументаў аб адукацыі.

**Па выніках пацвярджэння дзяржаўнай акрэдытацыі** прымаецца рашэнне аб пацвярджэнні дзяржаўнай акрэдытацыі УАСА на адпаведнасць заяўленаму віду або аб адмове ў пацвярджэнні дзяржаўнай акрэдытацыі УАСА.

Пацвярджэнне дзяржаўнай акрэдытацыі з’яўляецца падставай для захавання за УАСА права на выдачу выпускнікам дакументаў аб адукацыі. У выпадку непацвярджэння дзяржаўнай акрэдытацыі УАСА пазбаўляецца адпаведнай дзяржаўнай акрэдытацыі.

Падставы для прыняцця рашэння аб дзяржаўнай акрэдытацыі (пацвярджэнні дзяржаўнай акрэдытацыі) пазначаны ў пункце 34 Палажэння аб ДА.

Адміністрацыйнае рашэнне аб ажыццяўленні адміністрацыйнай працэдуры дзяржаўнай акрэдытацыі (пацвярджэння дзяржаўнай акрэдытацыі) прымаецца ў пісьмовай форме з дапамогай выдання загаду дырэктара Дэпартамента і выпіскі сертыфіката аб дзяржаўнай акрэдытацыі ўстановы адукацыі на адпаведнасць заяўленаму віду.

Копія названага загаду і сертыфікат аб дзяржаўнай акрэдытацыі выдаюцца зацікаўленай асобе пры прад’яўленні дакументаў, прадугледжаных абзацамі другім, трэцім і пятым часткі першай пункта 2 артыкула 15 Закона аб адміністрацыйных працэдурах, або накіроўваюцца з дапамогай паштовай сувязі **не пазней за пяць рабочых дзён з дня прыняцця адпаведнага рашэння.** Тэрмін дзеяння сертыфіката ўказваецца непасрэдна ў сертыфікаце і складае пяць гадоў.

**Тэрмін** ажыццяўлення адміністрацыйных працэдур ДА і ПДА складае **тры месяцы**. Дата прыняцця адміністрацыйнага рашэння (загаду дырэктара Дэпартамента) з’яўляецца датай заканчэння адміністрацыйнай працэдуры.

Згодна з артыкулам 18 Закона аб адміністрацыйных працэдурах УАСА **мае права адклікаць сваю заяву ў любы час да заканчэння ажыццяўлення** адміністрацыйнай працэдуры.

***Парадак дзеянняў пры змяненні назвы УАСА***

Пры змяненні назвы УАСА (пасля прыняцця заснавальнікам рашэння аб змяненні назвы УАСА) неабходна:

ва ўстаноўленым парадку ўнесці змяненні ў статут УАСА;

зарэгістраваць змяненні ў Адзіным дзяржаўным рэгістры (далей – АДР) юрыдычных асоб і індывідуальных прадпрымальнікаў;

на працягу месяца з дня рэгістрацыі ў АДР падаць заяву аб унясенні змяненняў у ліцэнзію;

у двухтыднёвы тэрмін з дня рэгістрацыі ў АДР падаць заяву ў Дэпартамент аб унясенні змяненняў у адміністрацыйнае рашэнне і выдачы сертыфіката з новай назвай (узоры заяў аб унясенні змяненняў у адміністрацыйныя рашэнні размешчаны на афіцыйным партале Міністэрства адукацыі на старонцы Дэпартамента *(*[*https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/primernye-formy-dokumentov/zayavleniya-o-vnesenii-izmeneniy/index.php*](https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/primernye-formy-dokumentov/zayavleniya-o-vnesenii-izmeneniy/index.php)*)*;

накіраваць у Дэпартамент узоры подпісаў дырэктара, намеснікаў дырэктара і ўзор адбітка друку з новай назвай.

Звяртаем увагу, што пры падачы заявы аб унясенні змяненняў у адміністрацыйнае рашэнне і выдачы сертыфіката з новай назвай у адпаведнасці з часткай другой пункта 1 артыкула 28-1 Закона аб адміністрацыйных працэдурах сертыфікат аб дзяржаўнай акрэдытацыі ўстановы адукацыі з ранейшай назвай вяртаецца ў Дэпартамент.

***Вяртанне сертыфіката ў Дэпартамент***

**Сертыфікат аб дзяржаўнай акрэдытацыі** ўстановы адукацыі на адпаведнасць заяўленаму віду **спыняе дзеянне ў выпадках:**

змянення віду УАСА па заканчэнні 30 каляндарных дзён з дня рэгістрацыі змяненняў, якія ўносяцца ў статут;

рэарганізацыі УАСА (у выпадку рэарганізацыі ў форме далучэння сертыфікат аб дзяржаўнай акрэдытацыі спыняе дзеянне ў дачыненні да далучанай УАСА);

ліквідацыі УАСА;

спынення або прыпынення ліцэнзіі УАСА.

Згодна з пунктам 45 Палажэння аб ДА **сертыфікат аб дзяржаўнай акрэдытацыі** на адпаведнасць заяўленаму віду **вяртаецца УАСА ў Дэпартамент** на працягу 30 каляндарных дзён з дня:

унясення змяненняў у АДР;

прыняцця рашэння аб стварэнні ліквідацыйнай камісіі;

спынення ліцэнзіі.

***Планы мерапрыемстваў па ліквідацыі выяўленых неадпаведнасцей***

УАСА **на працягу трох месяцаў пасля прыняцця адміністрацыйнага рашэння** (выдання загаду Дэпартамента) прадстаўляе ў Дэпартамент **план мерапрыемстваў па ліквідацыі неадпаведнасцей**, выяўленых у ходзе правядзення дзяржаўнай акрэдытацыі, пацвярджэння дзяржаўнай акрэдытацыі (далей – выяўленыя неадпаведнасці). Метадычныя рэкамендацыі па распрацоўцы плана мерапрыемстваў па ліквідацыі выяўленых неадпаведнасцей размешчаны на афіцыйным партале Міністэрства адукацыі на старонцы Дэпартамента *(*[*https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/metodicheskie-ukazaniya-i-rekomendatsii/index.php*](https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/metodicheskie-rekomendatsii-primernye-formy-dokumentov/metodicheskie-ukazaniya-i-rekomendatsii/index.php) *).*

Тыповыя выяўленыя неадпаведнасці штоквартальна абнаўляюцца і размяшчаюцца Дэпартаментам на афіцыйным партале Міністэрства адукацыі на старонцы Дэпартамента *(*[*https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/tipichnye-nesootvetstviya-v-sfere-obrazovaniya/*](https://edu.gov.by/sistema-obrazovaniya/kontrol-kach/gosudarstvennaya-akkreditatsiya-uchrezhdeniy-obrazovaniya/tipichnye-nesootvetstviya-v-sfere-obrazovaniya/)*)*.

Звяртаем увагу на абавязковы характар ліквідацыі выяўленых неадпаведнасцей, што замацавана часткай другой пункта 47
Палажэння аб ДА.

**Не пазней за адзін год з дня прыняцця рашэння аб дзяржаўнай акрэдытацыі** УАСА абавязана прадставіць у Дэпартамент **інфармацыю аб выкананні плана мерапрыемстваў па ліквідацыі выяўленых неадпаведнасцей**. Інфармацыя аб выкананні названых планаў мерапрыемстваў павінна змяшчаць канкрэтныя звесткі аб выкананні мерапрыемства са спасылкай на дакумент, які пацвярджае выкананне мерапрыемства.

***Інфармацыйнае і метадычнае суправаджэнне***

У адпаведнасці з пунктам 3 артыкула 27 Закона аб адміністрацыйных працэдурах Дэпартаментам устаноўлены графік папярэдняга кансультавання зацікаўленых асоб па пытаннях ажыццяўлення адміністрацыйных працэдур ДА, ПДА, які размешчаны на афіцыйным партале Міністэрства адукацыі на старонцы Дэпартамента *(Дзяржаўная акрэдытацыя (пацвярджэнне дзяржаўнай акрэдытацыі) / Упраўленне дзяржаўнай акрэдытацыі / Графік папярэдняга кансультавання па пытаннях ажыццяўлення адміністрацыйных працэдур 10.1.1 і 10.1.2).*

Акрамя таго, на працягу 2024/2025 навучальнага года на базе дзяржаўнай установы адукацыі «Акадэмія адукацыі» (далей – Акадэмія адукацыі) плануецца правядзенне навучальных курсаў па пытаннях дзяржаўнай акрэдытацыі УАСА.

**3. Ацэнка якасці адукацыі. Правядзенне Нацыянальнага даследавання якасці адукацыі** (далей – НДЯА)

Акадэмія адукацыі ажыццяўляе ацэнку якасці адукацыі на ўзроўні агульнай сярэдняй адукацыі па выніках правядзення рэспубліканскіх кантрольных работ, вывучэння функцыянальнай адукаванасці вучняў, якая прызнана асноватворным навыкам для паспяховай сацыялізацыі і адаптацыі асобы ў свеце, што хутка змяняецца. Індыкатарам якасці адукацыі ў частцы фарміравання функцыянальнай адукаванасці з’яўляецца НДЯА, у рамках якога ажыццяўляецца праверка здольнасці і гатоўнасці вучняў прымяняць веды, уменні і навыкі ў рэальных жыццёвых сітуацыях.

У перыяд з 29 лістапада па 2 снежня 2023 года праведзена першае НДЯА па ацэнцы функцыянальнай адукаванасці вучняў Х класа (I курса), якія засвойваюць змест адукацыйнай праграмы сярэдняй адукацыі (адукацыйнай праграмы прафесійна-тэхнічнай адукацыі, якая забяспечвае атрыманне кваліфікацыі рабочага (служачага) і агульнай сярэдняй адукацыі, адукацыйнай праграмы прафесійна-тэхнічнай адукацыі з вывучэннем асобных вучэбных прадметаў на павышаным узроўні, якая забяспечвае атрыманне кваліфікацыі рабочага (служачага) і агульнай сярэдняй адукацыі, адукацыйных праграм сярэдняй спецыяльнай адукацыі на аснове агульнай базавай адукацыі).

Рэкамендацыі па выніках НДЯА, якімі неабходна кіравацца ў мэтах фарміравання чытацкай, матэматычнай, прыродазнаўча-навуковай, фінансавай адукаванасці, размешчаны на нацыянальным адукацыйным партале:[*https://adu.by/*](https://adu.by/)[*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Міністрам адукацыі зацверджана Дарожная карта па фарміраванні функцыянальнай адукаванасці вучняў устаноў адукацыі Рэспублікі Беларусь, якія рэалізуюць адукацыйныя праграмы агульнай сярэдняй адукацыі, на 2024–2026 гады. Дарожнай картай прадугледжаны асноўныя мерапрыемствы, накіраваныя на бесперапынную прафесійную адукацыю педагагічных работнікаў у галіне фарміравання і ацэнкі функцыянальнай адукаванасці вучняў, работа з вучнямі і іх законнымі прадстаўнікамі па фарміраванні функцыянальнай адукаванасці ў вучэбны і пазавучэбны час (уключаючы работу з сацыяльнымі партнёрамі ўстаноў адукацыі)*.*

**Інфармуем**, што ў красавіку 2025 года плануецца правядзенне рэспубліканскай кантрольнай работы па вучэбным прадмеце «Гісторыя Беларусі» для вучняў XI класа УАСА.

**4.** **Павышэнне якасці адукацыі. Актуальныя метады навучання і выхавання, формы арганізацыі адукацыйнага працэсу**

Практыка паказала, што забеспячэнне якасці адукацыі з’яўляецца больш эфектыўным, калі ў адукацыйным працэсе выкарыстоўваюцца вынікі прыкладных навуковых даследаванняў па прыярытэтных напрамках развіцця адукацыі, якія праводзяцца па замове Міністэрства адукацыі, улічваюцца рэкамендацыі па выніках кантрольна-дыягнастычных вымярэнняў у сферы агульнай сярэдняй адукацыі.

З улікам актуальных патрабаванняў да вынікаў вучэбнай дзейнасці вучняў дзеючых вучэбных праграм па вучэбных прадметах распрацаваны дапаможнікі серый «Вучымся вучыцца», «Вучымся думаць і дзейнічаць». Дапаможнікі змяшчаюць дыдактычныя і дыягнастычныя матэрыялы для вучняў і метадычныя рэкамендацыі для настаўнікаў, накіраваныя на выхаванне актыўнай грамадзянскай і жыццёвай пазіцыі вучняў, фарміраванне ў іх асобасных і метапрадметных кампетэнцый.

Інфармацыя пра вучэбныя выданні размешчана на нацыянальным адукацыйным партале: *https://adu.by/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html); [*Вучэбныя прадметы. V–XI класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy.html).

У навуковым часопісе «Педагагічная навука і адукацыя», навукова-практычным і інфармацыйна-метадычным часопісе «Веснік адукацыі» публікуюцца матэрыялы па пытаннях фарміравання і ацэнкі функцыянальнай адукаванасці вучняў. Інфармацыя аб публікацыях размешчана на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі / Публікацыі ў беларускіх навукова-метадычных часопісах*](https://adu.by/ru/component/content/article/publikatsii-v-belorusskikh-nauchno-metodicheskikh-zhurnalakh-po-voprosam-formirovaniya-i-otsenki-funktsionalnoj-gramotnosti.html?catid=577&Itemid=101)*.*

Рэкамендацыі па ўдасканаленні кіравання якасцю адукацыі ва УАСА, распрацаваныя на аснове вынікаў вывучэння якасці адукацыі ва УАСА, размешчаны ў раздзеле «Рэспубліканскі маніторынг якасці адукацыі» нацыянальнага адукацыйнага партала: [*https://monitoring.adu.by*](https://monitoring.adu.by)*.*

**Інфармуем**, што асаблівасці фарміравання і развіцця функцыянальнай адукаванасці вучняў пры вывучэнні зместу вучэбных прадметаў, рэкамендуемыя метады навучання і выхавання **выкладзены ў дадатках 1–22 да інструктыўна-метадычнага пісьма Міністэрства адукацыі Рэспублікі Беларусь** «Аб арганізацыі ў 2024/2025 навучальным годзе адукацыйнага працэсу пры вывучэнні вучэбных прадметаў і правядзенні факультатыўных заняткаў пры рэалізацыі адукацыйных праграм агульнай сярэдняй адукацыі».

**Акцэнтуем увагу на неабходнасці больш шырокага выкарыстання ў адукацыйнай практыцы вучэбнага праектавання**. Згодна з пунктам 12 артыкула 150 Кодэкса аб адукацыі вучэбнае праектаванне адносіцца да вучэбных заняткаў, якія прадугледжваюць самастойную дзейнасць вучня або групы вучняў для практычнага вырашэння навуковай, тэхнічнай, мастацкай, сацыяльнай ці іншай значнай праблемы з наступным публічным прадстаўленнем і абмеркаваннем вынікаў.

**Рэкамендуем** для навучання вучняў праектнай дзейнасці на міжпрадметнай аснове прадугледзець з улікам запытаў вучняў гадзіны з кампанента ўстановы адукацыі вучэбнага плана УАСА для правядзення факультатыўных заняткаў з выкарыстаннем вучэбна-метадычных комплексаў (вучэбныя праграмы, дыдактычныя матэрыялы, метадычныя рэкамендацыі), накіраваных на фарміраванне функцыянальнай адукаванасці вучняў.

***Даведачна:***

*Згодна з часткай другой пункта 105 санітарных норм і правіл «Патрабаванні для ўстаноў агульнай сярэдняй адукацыі», зацверджаных пастановай Міністэрства аховы здароўя Рэспублікі Беларусь ад 27.12.2012 г. № 206 (у рэдакцыі пастаноў Міністэрства аховы здароўя ад 29.07.2014 г. № 63, ад 25.11.2014 г. № 78, ад 17.05.2017 г. № 35, ад 03.05.2018 г. № 39), для вучняў V–VIII класаў, у якіх арганізавана вывучэнне асобных вучэбных прадметаў на павышаным узроўні, максімальны дапушчальны аб’ём вучэбнай нагрузкі на тыдзень на аднаго вучня дапускаецца павялічваць на 1 гадзіну для правядзення факультатыўных заняткаў.*

Вучэбна-метадычныя комплексы для факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html).

У мэтах павышэння прафесійнай кампетэнцыі настаўнікаў па пытаннях фарміравання функцыянальнай адукаванасці вучняў рэкамендуем на пасяджэннях вучэбна-метадычных аб’яднанняў пры разглядзе актуальных пытанняў фарміравання функцыянальнай адукаванасці абмеркаваць пытанне аб выкарыстанні праектавання як на вучэбных, так і на факультатыўных занятках.

**5.** **Навукова-метадычнае забеспячэнне.** **Вучэбна-праграмная дакументацыя адукацыйных праграм агульнай сярэдняй адукацыі**

**5.1. Распрацоўка вучэбных планаў УАСА**

УАСА распрацоўваюць вучэбны план на 2024/2025 навучальны год на аснове тыпавых вучэбных планаў для ўсіх відаў УАСА, зацверджаных пастановай Міністэрства адукацыі Рэспублікі Беларусь ад 24.04.2024 г. № 47 «Аб тыпавых вучэбных планах агульнай сярэдняй адукацыі».

**Звяртаем увагу**, што вучэбны план УАСА павінен быць узгоднены яго заснавальнікам (пункт 4 артыкула 163 Кодэкса аб адукацыі).

УАСА, у якіх створаны вячэрнія класы, пры распрацоўцы вучэбнага плана на 2024/2025 навучальны год для вячэрніх класаў выкарыстоўваюць частку тыпавога вучэбнага плана, што датычыцца вячэрніх класаў, з улікам формы атрымання адукацыі і асаблівасцей адукацыйнага працэсу ў вячэрніх класах, арганізацыі сесій.

УАСА, што арганізуюць адукацыйны працэс дома, у арганізацыях аховы здароўя, санаторна-курортных і аздараўленчых арганізацыях, для вучняў у перыяд удзелу іх у спартыўных мерапрыемствах па-за месцам знаходжання ўстаноў адукацыі, у якіх яны навучаюцца, для вучняў, што ўтрымліваюцца пад вартай у следчых ізалятарах, папраўчых установах, пры распрацоўцы адпаведнага вучэбнага плана выкарыстоўваюць тыпавы вучэбны план сярэдняй школы.

**Звяртаем увагу**, што ў мэтах сацыялізацыі вучняў, якія асвойваюць змест адпаведнай адукацыйнай праграмы агульнай сярэдняй адукацыі дома, вучэбныя заняткі могуць арганізоўвацца дома або ў спалучэнні вучэбных заняткаў дома і ва ўстанове адукацыі, што арганізавала навучанне і выхаванне дома (артыкул 152 Кодэкса аб адукацыі). Інструктыўна-метадычнае пісьмо «Аб арганізацыі адукацыйнага працэсу пры атрыманні дашкольнай, агульнай сярэдняй і спецыяльнай адукацыі дома» размешчана на партале Міністэрства адукацыі *(*[*edu.gov.by*](https://edu.gov.by/)*:* [*Узроўні адукацыі / Агульная сярэдняя адукацыя / Інфармацыя / 2024/2025 навучальны год*](https://edu.gov.by/urovni-obrazovaniya/srenee-obr/srenee-obr/informatsiya/2024-2025-uchebnyy-god/)*).*

Установы вышэйшай адукацыі, якія рэалізуюць адукацыйную праграму сярэдняй адукацыі, пры распрацоўцы вучэбнага плана выкарыстоўваюць тыпавы вучэбны план ліцэя.

**Акцэнтуем увагу на прыняты тыпавы вучэбны план ліцэя**, які забяспечвае варыянты рэалізацыі адукацыйнай праграмы сярэдняй адукацыі на аснове дыферэнцыяцыі яе зместу з улікам адукацыйных патрэбнасцей і інтарэсаў вучняў ліцэяў.

**Інфармуем**, што рэкамендаванае размеркаванне вучэбных гадзін па тэмах для вывучэння зместу вучэбных прадметаў на базавым і павышаным узроўнях у ліцэях выкладзена ў дадатках 2–6, 8–14, 20 і 21 да Інструктыўна-метадычнага пісьма Міністэрства адукацыі Рэспублікі Беларусь «Аб арганізацыі ў 2024/2025 навучальным годзе адукацыйнага працэсу пры вывучэнні вучэбных прадметаў і правядзенні факультатыўных заняткаў пры рэалізацыі адукацыйных праграм агульнай сярэдняй адукацыі». Колькасць і віды кантрольных і навучальных работ у пісьмовай форме па вучэбных прадметах, якія згодна з вучэбным планам ліцэя вывучаюцца на працягу аднаго навучальнага года, вызначаны ў дадатку 4 да Метадычных рэкамендацый па фарміраванні культуры вуснага і пісьмовага маўлення ва ўстановах адукацыі, што рэалізуюць адукацыйныя праграмы агульнай сярэдняй адукацыі.

**5.2. Вучэбныя праграмы па вучэбных прадметах пры рэалізацыі адукацыйных праграм агульнай сярэдняй адукацыі**

Пры рэалізацыі адукацыйных праграм агульнай сярэдняй адукацыі выкарыстоўваюцца:

вучэбныя праграмы па вучэбных прадметах, модулях, зацверджаныя Міністэрствам адукацыі ў 2023 і 2024 гадах;

вучэбныя праграмы па вучэбных прадметах, змест якіх накіраваны на развіццё здольнасцей вучняў у галіне асобных відаў мастацтва, зацверджаныя Міністэрствам культуры ў 2023 і 2024 гадах.

Вучэбныя праграмы па ўсіх вучэбных прадметах для кожнага класа, у тым ліку па вучэбных прадметах, змест якіх накіраваны на развіццё здольнасцей вучняў у галіне асобных відаў мастацтваў, размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы.
V–XI класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy.html)*;* [*Вучэбныя праграмы па вучэбных прадметах для гімназій-каледжаў мастацтваў, змест якіх накіраваны на развіццё здольнасцей вучняў у галіне асобных відаў мастацтваў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-programmy-po-uchebnym-predmetam-dlya-gimnazij-kolledzhej-iskusstv-soderzhanie-kotorykh-napravleno-na-razvitie-sposobnostej-v-oblasti-otdelnykh-vidov-iskusstv.html) *.*

**5.3. Вучэбныя выданні**

Пералікі падручнікаў, вучэбных дапаможнікаў, якія выкарыстоўваюцца з адукацыйным працэсе ў 2024/2025 навучальным годзе, размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html)*.*

Рэкамендацыі па рабоце з падручнікамі, вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)  [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy.html)*.*

Акрамя падручнікаў і вучэбных дапаможнікаў па вучэбных прадметах маюцца дадатковыя вучэбныя выданні для настаўнікаў і вучняў, якія могуць выкарыстоўвацца ў адукацыйным працэсе, аднак **не з’яўляюцца абавязковымі. Звяртаем увагу,** што змест падручнікаў (вучэбных дапаможнікаў) з’яўляецца дастатковым для поўнага засваення зместу вучэбных прадметаў, вызначаных у вучэбных праграмах. Рашэнне аб мэтазгоднасці выкарыстання дадатковых выданняў для вучняў прымаецца настаўнікам-прадметнікам з улікам запытаў вучняў, а таксама іх гатоўнасці выкарыстоўваць дадатковыя выданні на ўроку або пры выкананні дамашняга задання. **Настаўнік не мае права патрабаваць ад вучняў, законных прадстаўнікоў непаўналетніх вучняў набыцця дадатковых вучэбных выданняў.**

**Акцэнтуем увагу** на тым, што ў адукацыйным працэсе УАСА дапускаецца выкарыстанне падручнікаў і вучэбных дапаможнікаў, іншых відаў вучэбных выданняў (вучэбна-метадычныя дапаможнікі, вучэбныя наглядныя дапаможнікі, дапаможнікі, практыкумы, хрэстаматыі і інш.), якія маюць адпаведныя грыфы (пункт 10 артыкула 86 Кодэкса аб адукацыі). Выкарыстанне ў адукацыйным працэсе негрыфаваных вучэбных выданняў **катэгарычна забараняецца**.

**5.4. Вучэбныя праграмы факультатыўных заняткаў**

**Нагадваем**, што факультатыўныя заняткі праводзяцца з выкарыстаннем вучэбных праграм, распрацаваных і зацверджаных у адпаведнасці з патрабаваннямі, вызначанымі ў пунктах 9 і 11 артыкула 163 Кодэкса аб адукацыі.

Інфармуем, што дадаткова да асобных вучэбных праграм факультатыўных заняткаў выдадзены дапаможнікі для вучняў і настаўнікаў, якія могуць выкарыстоўвацца ў адукацыйным працэсе пры правядзенні факультатыўных заняткаў (далей – кампаненты вучэбна-метадычнага комплексу (ВМК) для факультатыўных заняткаў).

Кампаненты асобных ВМК для факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/) [*Галоўная /* *Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy.html)*.*

**5.5. Вучэбна-метадычная дакументацыя**

**Інфармуем**, што вучэбна-метадычная дакументацыя (метадычныя ўказанні, метадычныя рэкамендацыі, інструктыўна-метадычныя пісьмы, іншыя дакументы), размешчаная на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie.html), актуалізавана для выкарыстання ў адукацыйным працэсе ў 2024/2025 навучальным годзе.

**5.6.** **Патрабаванні да правядзення кантрольных работ**

**Звяртаем увагу**, што ў Спецыфічныя санітарна-эпідэміялагічныя патрабаванні да зместу і эксплуатацыі ўстаноў адукацыі, зацверджаныя пастановай Савета Міністраў Рэспублікі Беларусь ад 07.08.2019 г. № 525 (далей – ССЭП), унесены змяненні (пастанова Савета Міністраў Рэспублікі Беларусь ад 12.07.2024 г. № 502).

З улікам патрабаванняў, устаноўленых у частцы другой пункта 67 ССЭП, кантрольныя работы павінны праводзіцца ў адпаведнасці з графікам, зацверджаным кіраўніком УАСА (намеснікам кіраўніка) не больш за адзін вучэбны прадмет на дзень у адным класе.

Забараняецца правядзенне кантрольных работ:

на апошняй вучэбнай гадзіне дня;

у апошні дзень вучэбнага тыдня (пятніцу) у I–IV класах;

пасля трэцяй вучэбнай гадзіны ў апошні дзень вучэбнага тыдня ў V–XI класах.

ССЭП у рэдакцыі пастановы Савета Міністраў Рэспублікі Беларусь ад 12.07.2024 № 502 размешчаны на партале Міністэрства адукацыі *(*[*edu.gov.by*](https://edu.gov.by/)*:* [*Агульная сярэдняя адукацыя / Узроўні адукацыі / Агульная сярэдняя адукацыя / Санітарныя нормы, правілы і гігіенічныя нарматывы*](https://edu.gov.by/urovni-obrazovaniya/srenee-obr/srenee-obr/informatsiya/sanitarnye-normy-pravila-i-gigienicheskie-normativy/)*).*

**5.7. Дадатковыя рэсурсы**

Пры арганізацыі адукацыйнага працэсу рэкамендуем выкарыстоўваць раздзелы нацыянальнага адукацыйнага партала *(https://adu.by)*:

раздзел *«Арганізацыя выхавання»* ([*https://vospitanie.adu.by*](https://vospitanie.adu.by)) змяшчае нарматыўныя прававыя акты, праграмна-планіруючую дакументацыю, інструктыўна-метадычныя матэрыялы, вучэбна-метадычныя дапаможнікі ў сферы выхавання;

раздзел *«Профільнае навучанне»* *(*[*http://profil.adu.by*](http://profil.adu.by)*)* змяшчае вучэбна-метадычныя матэрыялы для вывучэння вучэбных прадметаў на павышаным узроўні ў X–XI класах. У прадметных каталогах раздзела размешчаны камплекты заданняў і задач па вучэбных прадметах «Фізіка», «Хімія», «Матэматыка», «Біялогія», «Геаграфія» для забеспячэння дапрофільнай падрыхтоўкі і профільнага навучання на аснове інфармацыйных тэхналогій (VIII–XI класы).

У раздзеле *«Электронная бібліятэка»* *(*[*https://e-vedy.adu.by*](https://e-vedy.adu.by)*)* размешчаны:

*электронныя версіі вучэбных дапаможнікаў* для УАСА, дапушчаных Міністэрствам адукацыі да выкарыстання ў адукацыйным працэсе ў 2024/2025 навучальным годзе *(*[*http://e-padruchnik.adu.by*](http://e-padruchnik.adu.by)*)*;

*электронныя версіі вучэбных дапаможнікаў* для ўстаноў адукацыі, якія рэалізуюць адукацыйныя праграмы спецыяльнай адукацыі на ўзроўні агульнай сярэдняй адукацыі, дапушчаных Міністэрствам адукацыі да выкарыстання ў адукацыйным працэсе ў 2024/2025 навучальным годзе *(*[*https://e-padruchnik-asabliva.adu.by*](https://e-padruchnik-asabliva.adu.by/)*)*;

рэсурс *Lingvo*: электронныя гукавыя файлы і навучальныя матэрыялы да вучэбных дапаможнікаў па замежных мовах *(http://lingvo.adu.by)*;

*электронныя карты:* «Палітычная карта свету» і «Эпоха Вялікіх геаграфічных адкрыццяў» *(*[*https://maps.adu.by*](https://maps.adu.by)*)*;

электронныя адукацыйныя рэсурсы для сістэмы агульнай сярэдняй і спецыяльнай адукацыі *(*[*https://e-vedy.adu.by/course/index.php*](https://e-vedy.adu.by/course/index.php)*;* [*http://e-vedy2.adu.by*](http://e-vedy2.adu.by)*)*;

сэрвіс*BoxApps*: анлайн-канструктар інтэрактыўных заданняў *(*[*https://boxapps.adu.by*](https://boxapps.adu.by)*).* Работа сэрвісу заснавана на рабоце з шаблонамі (інтэрактыўнымі загатоўкамі). На сэрвісе размешчаны адукацыйныя праекты «Гісторыя Беларусі ў часе і прасторы» (X–XI класы) і «Культура памяці» (IX, XI класы); інтэрактыўныя заданні па вучэбных прадметах «Геаграфія», «Сусветная гісторыя», «Гісторыя Беларусі» (VI–XI класы) і іншых прадметах.

Рэсурс*АІАР* *(*[*https://eior.by*](https://eior.by)*)* прадстаўляе сабой бібліятэку вучэбных матэрыялаў: відэафрагменты з тлумачэннем вучэбнага матэрыялу, тэставыя заданні, якія могуць выкарыстоўвацца вучнямі для самаправеркі засваення вучэбнага матэрыялу; дадатковыя матэрыялы, накіраваныя на замацаванне і пашырэнне ведаў па вучэбным прадмеце.

**Звяртаем увагу** на тое, што ў адукацыйным працэсе УАСА магчыма выкарыстанне электронных вучэбных выданняў па вучэбных прадметах, якія маюць грыф дзяржаўнай установы адукацыі «Акадэмія адукацыі» (навукова-метадычнай установы «Нацыянальны інстытут адукацыі» Міністэрства адукацыі Рэспублікі Беларусь) або ўстановы адукацыі «Рэспубліканскі інстытут прафесійнай адукацыі».

**ПАТРАБАВАННІ ДА АРГАНІЗАЦЫІ АДУКАЦЫЙНАГА ПРАЦЭСУ**

**6. Пачатак і завяршэнне чвэрцяў, канікул**

У 2024/2025 навучальным годзе арганізацыя адукацыйнага працэсу ажыццяўляецца па чвэрцях у наступныя тэрміны:

першая чвэрць – з 2 верасня 2024 г. па 26 кастрычніка 2024 г.;

другая – з 4 лістапада 2024 г. па 24 снежня 2024 г.;

трэцяя – з 8 студзеня 2025 г. па 22 сакавіка 2025 г.;

чацвёртая – з 31 сакавіка 2025 г. па 31 мая 2025 г., а для вучняў IX (X), XI (XII) класаў з 31 сакавіка 2025 г. па 23 мая 2025 г.

На працягу навучальнага года ўстанаўліваюцца **канікулы**:

восеньскія – 8 дзён з 27 кастрычніка 2024 г. па 3 лістапада 2024 г. уключна;

зімовыя – 14 дзён з 25 снежня 2024 г. па 7 студзеня 2025 г. уключна;

вясновыя – 8 дзён з 23 сакавіка 2025 г. па 30 сакавіка 2025 г. уключна;

летнія – 92 дні з 1 чэрвеня 2025 г. па 31 жніўня 2025 г.; для вучняў, якія завяршылі навучанне на II ступені агульнай сярэдняй адукацыі, – 82 дні з 11 чэрвеня 2025 г. па 31 жніўня 2025 г. уключна.

Для вучняў I і II класаў (III класаў для вучняў з асаблівасцямі псіхафізічнага развіцця з пяцігадовым тэрмінам навучання на I ступені агульнай сярэдняй адукацыі) у III чвэрці праводзяцца дадатковыя зімовыя канікулы з 17 лютага 2025 г. па 23 лютага 2025 г. уключна працягласцю
7 дзён.

**7. Выніковая атэстацыя**

Пастановай Міністэрства адукацыі ад 28.08.2024 г. № 108 «Аб пераліку вучэбных прадметаў, па якіх праводзяцца выніковыя іспыты, відах, формах і тэрмінах правядзення выніковых іспытаў у 2024/2025 навучальным годзе» ўстаноўлена:

па завяршэнні навучання і выхавання на II ступені агульнай сярэдняй адукацыі выніковыя іспыты праводзяцца ў выглядзе выпускнога экзамену ў асноўныя тэрміны – з 2 чэрвеня па 13 чэрвеня 2025 г., у іншыя тэрміны – з 18 жніўня па 25 жніўня 2025 г. па наступных вучэбных прадметах: «Беларуская мова» – пераказ у пісьмовай форме, «Руская мова» – пераказ у пісьмовай форме, «Матэматыка» – кантрольная работа ў пісьмовай форме, «Гісторыя Беларусі» – па білетах у вуснай форме;

па завяршэнні навучання і выхавання на III ступені агульнай сярэдняй адукацыі выніковыя іспыты праводзяцца ў выглядзе цэнтралізаванага экзамену ў пісьмовай форме па вучэбных прадметах «Фізіка», «Матэматыка», «Хімія», «Біялогія», «Замежная мова (англійская, нямецкая, іспанская, французская, кітайская), «Гісторыя Беларусі», «Сусветная гісторыя» (навейшы час), «Геаграфія», «Грамадазнаўства» (на выбар вучня) у асноўныя тэрміны – 26 мая 2025 г., рэзервовыя дні і іншыя тэрміны – у даты правядзення цэнтралізаванага тэсціравання ў рэзервовыя дні, іншыя тэрміны – 18 жніўня 2025 г.; па вучэбным прадмеце «Беларуская мова» або «Руская мова» (на выбар вучня) у асноўныя тэрміны – 29 мая 2025 г., рэзервовыя дні і іншыя тэрміны – у даты правядзення цэнтралізаванага тэсціравання ў рэзервовыя дні, іншыя тэрміны – 20 жніўня 2025 г.

**8. Звяртаем увагу на неабходнасць выканання патрабаванняў** да рэжыму вучэбных заняткаў (заняткаў), устаноўленых у дадатку 12 да ССЭП; бяспечнай арганізацыі адукацыйнага працэсу, у тым ліку ў вучэбных кабінетах па вучэбных прадметах «Фізіка», «Хімія», «Біялогія», «Інфарматыка», «Працоўнае навучанне», «Дапрызыўная (медыцынская) падрыхтоўка» і выхаваўчай работы ў пазавучэбны час, устаноўленых у адпаведных **лакальных прававых актах УАСА, якія павінны падтрымлівацца ў актуальным стане;** палажэнняў Дзяржаўнага школьнага стандарту, адобранага пастановай калегіі Міністэрства адукацыі Рэспублікі Беларусь ад 10.05.2022 г. № 4.11, накіраваных на ўмацаванне дысцыпліны і правапарадку, дасягненне адносін супрацоўніцтва, узаемападтрымку паміж усімі ўдзельнікамі адукацыйнага працэсу, забеспячэнне паспяховай сацыялізацыі вучняў у дынамічных умовах лічбавага грамадства.

**Інфармуем** таксама, што пункт 65 ССЭП дапоўнены нормай, згодна з якой дапускаецца аб’яднанне, за выключэннем вучэбных заняткаў па вучэбным прадмеце «Фізічная культура і здароўе», вучэбных заняткаў па адным вучэбным прадмеце ў выглядзе здвоеных урокаў у X–XI (XII) класах.

Пры складанні **раскладу вучэбных заняткаў** улічваюцца наступныя патрабаванні, устаноўленыя ў пункце 94 ССЭП.

Максімальная вучэбная нагрузка вучняў павінна быць у дні найбольшай працаздольнасці: у аўторак і (або) сераду – у I–IV класах, аўторак, сераду і (або) пятніцу – у V–XI (XII) класах, а таксама раўнамерна размяркоўвацца па іншых днях вучэбнага тыдня.

У мэтах рацыянальнага размеркавання вучэбнай нагрузкі па днях тыдня пры складанні раскладу выкарыстоўваецца рангавая шкала цяжкасці вучэбных прадметаў, устаноўленая Міністэрствам аховы здароўя.

Вучэбныя прадметы, якія патрабуюць вялікага разумовага напружання, засяроджанасці і ўвагі (матэматыка, руская, беларуская, замежная мовы), вывучаюцца ў I–IV класах пераважна на другім і трэцім вучэбных занятках.

У V–XI (XII) класах вучэбныя прадметы, якія патрабуюць вялікага разумовага напружання, засяроджанасці і ўвагі (матэматыка, руская, беларуская, замежная мовы, фізіка, хімія), дапускаецца вывучаць на першым і апошнім вучэбных занятках не часцей за адзін раз на тыдзень у адным класе.

Не дапускаецца правядзенне вучэбных заняткаў па вучэбным прадмеце «Фізічная культура і здароўе» два дні запар у адным класе.

Таксама звяртаем увагу на неабходнасць выканання патрабавання абзаца другога пункта 94 ССЭП, згодна з якім у рэжыме дня вучняў, што наведваюць групу падоўжанага дня, павінен прадугледжвацца дзённы сон (у спецыяльна выдзеленым памяшканні, спальні-гульнявой) для вучняў
I класаў **ва ўзросце да 7 гадоў на пачатак навучальнага года** і вучняў з аслабленым здароўем.

**ПРАФАРЫЕНТАЦЫЙНАЯ РАБОТА. ДАПРОФІЛЬНАЯ (ДАПРАФЕСІЙНАЯ) ПАДРЫХТОЎКА. ПРОФІЛЬНАЕ НАВУЧАННЕ**

**9. Прафарыентацыйная работа**

На стварэнне цэласнай сістэмы прафарыентацыйнай работы, якая павінна абапірацца на глыбокае веданне асноўных фактараў, што вызначаюць комплексную падтрымку прафесійна-адукацыйнага выбару вучняў з мэтай фарміравання трывалай матывацыйнай асновы для самарэалізацыі, устойлівай прафесійнай накіраванасці, псіхалагічнай гатоўнасці да дзейнасці ва ўмовах рынкавых адносін, накіраваны палажэнні Канцэпцыі развіцця прафесійнай арыентацыі моладзі ў Рэспубліцы Беларусь, зацверджанай пастановай Міністэрства працы і сацыяльнай абароны Рэспублікі Беларусь, Міністэрства эканомікі Рэспублікі Беларусь, Міністэрства адукацыі Рэспублікі Беларусь
от 29.03.2022 г. № 20/7/57 (далей – Канцэпцыя развіцця прафесійнай арыентацыі).

Прафарыентацыйная работа на I ступені агульнай сярэдняй адукацыі ажыццяўляецца на вучэбных і факультатыўных занятках, падчас правядзення экскурсій, тэматычных пазакласных і пазашкольных мерапрыемстваў.

Важнейшым напрамкам прафарыентацыйнай работы
на II ступені агульнай сярэдняй адукацыі з’яўляецца працяг работы па фарміраванні і павышэнні ў вучняў прэстыжу прафесій рабочага, пазітыўнага вобразу чалавека працы. Гэтаму спрыяюць сумесныя мерапрыемствы з установамі прафесійнай адукацыі, якія праводзяцца як на базе УАСА, так і ўстаноў прафесійнай адукацыі, экскурсіі на прамысловыя прадпрыемствы рэгіёну, арганізацыя дапрофільнай падрыхтоўкі, грамадска карыснай працы, правядзенне факультатыўных заняткаў.

Прафарыентацыйная работа на III ступені агульнай сярэдняй адукацыі ажыццяўляецца пры вывучэнні на павышаным узроўні асобных вучэбных прадметаў у профільных класах, правядзенні факультатыўных заняткаў, змест якіх звязаны з пэўным відам прафесійнай дзейнасці; засваенні зместу адукацыйнай праграмы прафесійнай падрыхтоўкі рабочых (служачых) у базавых класах з наступнай здачай кваліфікацыйнага экзамену.

З мэтамі павышэння эфектыўнасці прафарыентацыйных мерапрыемстваў неабходна ва ўзаемадзеянні з сельскагаспадарчымі арганізацыямі і прамысловымі прадпрыемствамі прапрацаваць магчымыя варыянты пашырэння форм працоўнага выхавання вучняў УАСА.

**10. Дапрофільная (дапрафесійная) падрыхтоўка і прафарыентацыйная работа** з’яўляюцца абавязковым падрыхтоўчым этапам для ўсвядомленага выбару вучнямі ўзроўню асноўнай адукацыі з улікам уласнай індывідуальнасці для працягу адукацыі па завяршэнні навучання і выхавання на II ступені агульнай сярэдняй адукацыі.

**Акцэнтуем увагу** на тым, што ў адпаведнасці з пастановай Міністэрства адукацыі Рэспублікі Беларусь ад 24.04.2024 г. № 47 «Аб тыпавых вучэбных планах агульнай сярэдняй адукацыі» ў VIII і IX класах базавай школы, сярэдняй школы, сярэдняй школы-інтэрната для дзяцей-сірот і дзяцей, якія засталіся без апекі бацькоў, гімназій прадугледжана магчымасць вывучэння вучэбных прадметаў на павышаным узроўні. Пры гэтым, як і ў папярэднія гады, на вывучэнне на павышаным узроўні асобных вучэбных прадметаў колькасць вучэбных гадзін можа быць павялічана не больш чым на 2 гадзіны за кошт вучэбных гадзін кампанента ўстановы адукацыі вучэбнага плана УАСА без павелічэння максімальна дапушчальнага аб’ёму вучэбнай нагрузкі на тыдзень на аднаго вучня і ў рамках агульнай колькасці вучэбных гадзін, што фінансуюцца з бюджэту.

Рэкамендацыі па арганізацыі вывучэння на павышаным узроўні вучэбных прадметаў у VIII і IX класах размешчаны на нацыянальным адукацыйным партале: *https://adu.by/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy.html)*.*

**11. Профільнае навучанне**

На III ступені агульнай сярэдняй адукацыі актуальна функцыянаванне профільных класаў (груп) прафесійнай накіраванасці, у якіх змест профільных вучэбных прадметаў, факультатыўных заняткаў звязаны з пэўным відам прафесійнай дзейнасці: класы (групы) педагагічнай, спартыўна-педагагічнай, аграрнай, інжынернай, ваенна-патрыятычнай і іншай накіраванасці.

У вучэбныя праграмы факультатыўных заняткаў, змест якіх звязаны з пэўным відам прафесійнай дзейнасці, унесены змяненні. Актуалізаваныя вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя праграмы факультатыўных заняткаў прафесійнай накіраванасці*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/doprofessionalnaya-i-professionalnaya-podgotovka.html)*.*

**Звяртаем увагу**, што ў адпаведнасці з загадам Міністра адукацыі ад 19.08.2024 г. № 355 за кожнай УАСА, у якой адкрыты профільныя класы прафесійнай накіраванасці, павінна быць замацавана ўстанова вышэйшай адукацыі і профільнае прадпрыемства (арганізацыя), што з’яўляюцца базай для правядзення прафарыентацыйных мерапрыемстваў.

**12. Прафесійная падрыхтоўка**

**Інфармуем**, што арганізацыя адукацыйнага працэсу ў X–XI базавых класах пры навучанні па адукацыйнай праграме прафесійнай падрыхтоўкі рабочых (служачых) у рамках вучэбнага прадмета «Працоўнае навучанне» ў 2024/2025 навучальным годзе рэгулюецца загадам Міністра адукацыі Рэспублікі Беларусь ад 25.04.2024 г. № 176 «Аб арганізацыі адукацыйнага працэсу па праграме прафесійнай падрыхтоўкі рабочых (служачых) у X (XI)–XI (XII) класах устаноў агульнай сярэдняй і спецыяльнай адукацыі».

Інструктыўна-метадычнае пісьмо «Аб арганізацыі прафесійнай падрыхтоўкі вучняў устаноў агульнай сярэдняй і спецыяльнай адукацыі на III ступені агульнай сярэдняй адукацыі ў рамках вучэбнага прадмета “Працоўнае навучанне”» і метадычныя рэкамендацыі па арганізацыі і правядзенні кваліфікацыйнага экзамену па выніках засваення вучнямі X (XI)–XI (XII) класаў устаноў агульнай сярэдняй адукацыі, спецыяльных школ, спецыяльных школ-інтэрнатаў адукацыйнай праграмы прафесійнай падрыхтоўкі рабочых (служачых) у рамках вучэбнага прадмета «Працоўнае навучанне» размешчаны на партале Міністэрства адукацыі *(*[*edu.gov.by*](https://edu.gov.by/)*:* [*Узроўні адукацыі* / *Агульная сярэдняя адукацыя/ Упраўленне агульнай сярэдняй адукацыі / Інфармацыя / Прафарыентацыйная работа з вучнямі*](https://edu.gov.by/urovni-obrazovaniya/srenee-obr/srenee-obr/informatsiya/proforientatsionnaya-rabota-s-uchashchimisya/)*).*

Комплексную метадычную падтрымку ўсім удзельнікам адукацыйнага працэсу пры навучанні вучняў X–XI базавых класаў па адукацыйнай праграме прафесійнай падрыхтоўкі рабочых (служачых) у рамках вучэбнага прадмета «Працоўнае навучанне» забяспечвае ўстанова адукацыі «Рэспубліканскі інстытут прафесійнай адукацыі» *(http://ripo.by/* [*Галоўная / Дапрафесійная і прафесійная падрыхтоўка школьнікаў*](https://ripo.by/index.php?id=3349)*).*

**ВЯДЗЕННЕ ПЛАНАВАЙ І ЎЛІКОВА-СПРАВАЗДАЧНАЙ ДАКУМЕНТАЦЫІ, КЛАСНАГА ЖУРНАЛА, ДЗЁННІКА ВУЧНЯ**

**13.** Нагадваем, што службовымі абавязкамі настаўніка, вызначанымі ў выпуску 28 Адзінага кваліфікацыйнага даведніка пасад служачых «Пасады служачых, занятых у адукацыі», зацверджанага пастановай Міністэрства працы і сацыяльнай абароны Рэспублікі Беларусь ад 29.07.2020 г. № 69 (у рэдакцыі пастановы Міністэрства працы і сацыяльнай абароны ад 24.02.2022 г. № 13), прадугледжана ажыццяўленне планавання па вучэбным прадмеце і вядзенне **ўстаноўленай планавай і ўлікова-справаздачнай дакументацыі**.

Згодна з пунктам 1 пастановы Міністэрства адукацыі Рэспублікі Беларусь ад 27.12.2017 г. № 164 «Аб устанаўленні пераліку дакументаў, абавязковых для вядзення асобнымі педагагічнымі работнікамі, і выключэння практыкі прыцягнення педагагічных работнікаў да выканання работ, якія не адносяцца да выканання іх працоўных функцый» **настаўнік абавязаны весці каляндарна-тэматычнае планаванне, паўрочнае планаванне, класны журнал, дзённікі вучняў**.

У мэтах недапушчэння выканання педагагічнымі работнікамі ўстаноў адукацыі функцый, не звязаных з ажыццяўленнем педагагічнай дзейнасці, сацыяльнай абароны вучняў, дзейнасці па папярэджанні безнагляднасці, бездагляднасці, правапарушэнняў непаўналетніх, выяўлення і ліквідацыі іх прычын і ўмоў прынята распараджэнне Прэм’ер-міністра ад 24 лістапада 2021 г. № 321р «Аб упарадкаванні збору інфармацыі і дзейнасці педагагічных работнікаў».

**Звяртаем увагу** на недапушчальнасць прыцягнення настаўнікаў да выканання функцый, якія не прадугледжаны іх службовымі абавязкамі; забеспячэнне выканання распараджэння Прэм’ер-міністра ад 24 лістапада 2021 г. № 321р, пастановы Міністэрства адукацыі ад 27 снежня 2017 г. № 164.

**14. Вядзенне класных журналаў, дзённікаў вучняў**

Ва УАСА выкарыстоўваюцца:

класныя журналы для I–IV (V) і V (VI)–XI (XII) класаў, тыпавая форма, парадак вядзення якіх зацверджаны пастановай Міністэрства адукацыі Рэспублікі Беларусь ад 27.01.2023 г. № 28 «Аб тыпавых формах класнага журнала»;

дзённікі вучня III–IV і V–ХІ класаў на рускай і беларускай мовах, тыпавая форма, парадак вядзення якіх зацверджаны пастановай Міністэрства адукацыі Рэспублікі Беларусь ад 17.08.2022 г. № 267 «Аб тыпавых формах дзённіка вучня» (у рэдакцыі пастаноў Міністэрства адукацыі ад 16.05.2023 г. № 157; 29.09.2023 г. № 314).

У выпадку **прыняцця настаўнікам пачатковых класаў рашэння
аб увядзенні ў II класе дзённікаў** у мэтах запісу дамашняга задання, адпрацоўкі навыкаў акуратнага яго запаўнення лічым магчымым выкарыстоўваць дзённік, тыпавая форма якога зацверджана для вучняў
I–IV класаў.

**ВЫКАНАННЕ ЗАКАНАДАЎСТВА**

**АБ ПЕРСАНАЛЬНЫХ ДАНЫХ**

Нацыянальным цэнтрам абароны персанальных даных (далей – Цэнтр) у мэтах аказання метадалагічнай дапамогі па прывядзенні дзейнасці ўстаноў дашкольнай і агульнай сярэдняй адукацыі ў адпаведнасці з Законам Рэспублікі Беларусь ад 7 мая 2021 г. № 99-3 «Аб абароне персанальных даных» (далей – Закон) распрацаваны пакет прыкладных дакументаў па рэалізацыі абавязковых мер па забеспячэнні абароны персанальных даных у гэтых установах:

рэестр апрацоўкі персанальных даных ва УАСА;

палітыка ў дачыненні да апрацоўкі персанальных даных ва ўстанове дашкольнай, агульнай сярэдняй адукацыі;

палітыка відэаназірання для ўстаноў дашкольнай, агульнай сярэдняй адукацыі;

формы згоды на апрацоўку персанальных даных вучня, законнага прадстаўніка вучня, работніка ўстановы адукацыі.

Формы названых дакументаў размешчаны на афіцыйным сайце Цэнтра ў рубрыцы «Партфель аператара» *(*[*https://cpd.by/pravovaya-osnova/portfel-operatora/*](https://cpd.by/pravovaya-osnova/portfel-operatora/)*).*

Пералічаныя дакументы з’яўляюцца прыкладнымі, і пры іх выкарыстанні ўстановам адукацыі неабходна адаптаваць інфармацыю, якая змяшчаецца ў іх, у дачыненні да канкрэтнай установы з улікам магчымых асаблівасцей яе дзейнасці, таксама ў частцы вызначэння прававых падстаў апрацоўкі персанальных даных, тэрмінаў іх захоўвання і з улікам нарматыўнай прававой базы, што рэгулюе дзейнасць гэтых устаноў.

У рэестры апрацоўкі персанальных даных не ўключаны працэсы апрацоўкі персанальных даных, звязаныя з працоўнай дзейнасцю. Прыкладныя працэсы апрацоўкі персанальных даных, звязаныя з такой дзейнасцю, змяшчаюцца ў рэестры апрацоўкі персанальных даных (узоры), размешчаным на афіцыйным сайце Цэнтра ў рубрыцы «Метадалагічныя дакументы» *(*[*https://cpd.by/pravovaya-osnova/metodologicheskiye-dokumenty-rekomendatsii/*](https://cpd.by/pravovaya-osnova/metodologicheskiye-dokumenty-rekomendatsii/)*)*.

У адпаведнасці з пунктам 4 артыкула 17 Закона аператар абавязаны забяспечыць неабмежаваны доступ, у тым ліку з выкарыстаннем глабальнай камп’ютарнай сеткі Інтэрнэт, да дакументаў, якія вызначаюць палітыку аператара ў дачыненні да апрацоўкі персанальных даных, да пачатку такой апрацоўкі.

Мэта выдання палітыкі ў дачыненні да апрацоўкі персанальных
даных – гэта забеспячэнне прынцыпу празрыстасці апрацоўкі персанальных даных, прадастаўленне суб’ектам персанальных даных інфармацыі аб апрацоўцы іх персанальных даных, каб выключыць недасведчанасць суб’екта персанальных даных адносна дзеянняў з яго персанальнымі данымі.

Даныя палітыкі ў мэтах выканання пункта 4 артыкула 17 Закона павінны быць размешчаны на афіцыйных сайтах устаноў адукацыі. Пры гэтым пры іх апублікаванні неабходна забяспечыць хуткі пошук суб’ектамі персанальных даных неабходнай інфармацыі (на старонцы не ніжэй другога ўзроўню ў форме, зручнай для чытання, у тым ліку з выкарыстаннем ўзроўню раскрыцця інфармацыі ў дачыненні да мэт апрацоўкі персанальных даных).

***Даведачна:***

*У якасці прыкладу размяшчэння палітыкі ў дачыненні да апрацоўкі персанальных даных на сайце аператара можа быць разгледжана размяшчэнне палітыкі ў дачыненні да апрацоўкі персанальных даных на афіцыйным сайце Цэнтра (*[*https://cpd.by/politika-konfidentsialnosti/*](https://cpd.by/politika-konfidentsialnosti/)*).*

Акрамя таго, на сайце ўстановы адукацыі павінны быць размешчаны:

палітыка ў дачыненні да апрацоўкі cookie;

палітыка відэаназірання.

Што тычыцца апрацоўкі персанальных даных работнікаў установы адукацыі, то ў мэтах выключэння перагрузкі агульнай палітыкі ў дачыненні да апрацоўкі персанальных даных, якая размяшчаецца на сайце ўстановы адукацыі, і з улікам працэсаў апрацоўкі персанальных даных дадзенай катэгорыі суб’ектаў («унутраны контур» арганізацыі) мэтазгодна складаць асобную палітыку апрацоўкі персанальных даных у працоўных адносінах.

Пры гэтым неабходнасць у размяшчэнні такога дакумента ў адкрытым доступе для неабмежаванага кола асоб адсутнічае. У дадзеным выпадку дапушчальна апублікаваць адпаведны дакумент на карпаратыўным партале (пры яго наяўнасці), а таксама размясціць на інфармацыйных стэндах ва ўстанове адукацыі.

Установам адукацыі неабходна дадаткова прааналізаваць выпадкі апрацоўкі персанальных даных, якія патрабуюць атрымання згоды суб’ектаў персанальных даных, з улікам працэсаў апрацоўкі, уключаных у рэестры апрацоўкі персанальных даных, і, пры неабходнасці, уключыць іх у адпаведную форму згоды.

Пры гэтым неабходна таксама кіравацца рэкамендацыямі Цэнтра аб прымяненні Закона ў сферы адукацыі, а ў дачыненні да апрацоўкі персанальных даных работнікаў таксама рэкамендацыямі аб апрацоўцы персанальных даных у сувязі з працоўнай (службовай) дзейнасцю. Дадзеныя рэкамендацыі размешчаны на афіцыйным сайце Цэнтра ў рубрыцы «Метадалагічныя дакументы» ([*https://cpd.by/pravovaya-osnova/metodologicheskiye-dokumenty-rekomendatsii/*](https://cpd.by/pravovaya-osnova/metodologicheskiye-dokumenty-rekomendatsii/)).

З прыкладнымі формамі іншых дакументаў, неабходных для рэалізацыі абавязковых мер па забеспячэнні абароны персанальных даных, прадугледжаных пунктам 3 артыкула 17 Закона, можна азнаёміцца на афіцыйным сайце Цэнтра ў рубрыцы «Партфель аператара» *(*[*https://cpd.by/pravovaya-osnova/portfel-operatora/*](https://cpd.by/pravovaya-osnova/portfel-operatora/)*)*.